

 
Na MWANDISHI WETU,
 
	MSANII wa muziki wa Mchiriku, Dogo Mfaume aliyewahi kuwika na wimbo wa 'Kazi ya Dukani', amefariki dunia jana jijini Dar es Salaam.
 
	Dogo Mfaume alikuwa akipatiwa matibabu ya kuondokana na matumizi ya dawa za kulevya katika Kituo cha Pilli Missana Foundation kilichopo Kigamboni.
 
	Mkurugenzi wa kituo hicho, Pili Missana, alisema msanii huyo alikuwa akisumbuliwa na uvimbe kichwani uliotarajiwa kufanyiwa upasuaji kesho.
 
	Kabla ya siku ya upasuaji amefariki dunia. Mungu amlaze mahali pema peponi Dogo Mfaume.